Jonas Bals

Jonas Bals (født 12. februar 1977) er en norsk politisk rådgiver, fagforeningsmann og skribent, fra 2017 til 2021 vararepresentant for Oslo og Arbeiderpartiet på Stortinget.

Bals er utdannet malersvenn, og er historiker fra Københavns Universitet.

Med en bakgrunn som maler og tillitsvalgt for bygningsarbeidere har han vært rådgiver i Fellesforbundet, og har arbeidet som rådgiver for Arbeiderpartiet og partileder Jonas Gahr Støre. I 2018 begynte han som rådgiver i LO.

Han har vært spesielt engasjert i arbeidet mot sosial dumping, og har kritisert AP for å ha for få politikere med bakgrunn fra tradisjonelle manuelle yrker, for få arbeidere.

Bibliografi 
 I bevegelse : Veivalg for det 21. århundre av Jonas Gahr Støre - med undertittel I samtale med Jonas Bals, Cappelen Damm (2014) ISBN 9788202453688
 Hvem skal bygge landet? Cappelen Damm (2017) ISBN 9788202505219

Referanser

Kilder
 Presentasjon på Cappelen Damms nettsider

Eksterne lenker 
 
 
 Om Bals på forlagsliv.no

Politiske rådgivere fra Arbeiderpartiet
Norske fagforeningspersoner